વિવિધ પ્રકારના કેસોમાં તમામ સર્જરી ડો. શૈલેષ પુન્તાંબેકર અને એમની ટીમ દ્વારા લેપ્રોસ્કોપીથી કરવામાં આવી હતી. ડો. શૈલેષ પુન્તાંબેકરે ટ્વેન્ટી ફર્સ્ટ સેન્ચ્યુરી હોસ્પિટલ્સ પ્રા. લિ.માં ઉપલબ્ધ આધુનિક સુવિધાઓની પ્રશંસા કરી હતી. અને નિયમિતરીતે મહિનામાં એક વખત આવીને પોતાની સેવા આપવાની ઈચ્છા વ્યક્ત કરી હતી. ડો. શૈલેષને ગુજરાતના આ નાનકડા શહેરમાં સર્જરી કરતા જોવા એ પણ એક મહત્વની વાત હતી. જે ડોક્ટરો આ સર્જરી જોવા ઈચ્છતા હતા તેમના માટે ટ્વેન્ટી ફર્સ્ટ સેન્ચ્યુરી હોસ્પિટલ્સ પ્રા. લિ.ના કોન્ફરન્સ હોલમાં લાઈવ ટેલીકાસ્ટ કરવામાં આવ્યું હતું. અને દર્દીના સગાઓને પણ ઓપરેશન થિએટરની બહાર લાઈવ બતાવવામાં આવ્યું હતું. ડો. પુન્તાંબેકર અને ડો. અક્ષય નાડકર્ણીએ રેકોર્ડ સમયમાં કેન્સરની મોટી સર્જરીઓ કરી હતી. લેપ્રોસ્કોપીના કારણે ટૂંક સમયમાં સર્જરી થઈ શકે છે, સારી રીતે જોઈ શકાય છે, ભવિષ્યના સંદર્ભ માટે અને અન્ય અભિપ્રાય માટે સર્જરીને રેકોર્ડ કરી શકાય છે, સર્જરી પછી જલ્દી રીકવરી આવે છે અને સર્જરી બાદ ઓછી પીડા ભોગવવી પડે છે અને જલ્દીથી રોજિંદા કામમાં જોડાઈ શકે છે.